‌ହଂସିକା ମୋଟୱାନୀ‌ (ଜନ୍ମ: ୯ ଅଗଷ୍ଟ ୧୯୯୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ହଂସିକା ଛୋଟବେଳେ ହିନ୍ଦୀ କଥାଚିତ୍ର ଏବଂ ଧାରାବାହିକରେ ଅଭିନୟ କରିଥିଲେ । ପରେ ସେ ନାୟିକା ଭାବରେ ତେଲୁଗୁ, ତାମିଲ, ହିନ୍ଦୀ, କନ୍ନଡ଼, ମାଲାୟଲମ୍ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୦୭ରେ ହଂସିକା ତେଲୁଗୁ ଚଳଚ୍ଚିତ୍ର ‌ଦେଶ୍‌ମୁଦୁରୁ‌ରେ ନାୟକ ଅଲ୍ଲୁ ଅର୍ଜୁନଙ୍କ ସ‌ହ ନାୟିକା ଭାବରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ଦକ୍ଷିଣ ଭାରତୀୟ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ । ଏହାପରେ ଉଭୟ ତେଲୁଗୁ ଏବଂ ତାମିଲ କଥାଚିତ୍ର ଜଗତରେ ହଂସିକା କଣ୍ଟ୍ରି, ମସ୍କା, ଓ ମାଇଁ ଫ୍ରେଣ୍ଡ, ସିଙ୍ଘମ୍-୨, ମାପିଲ୍ଲାଇ, ଭେଲ୍ଲାଦ୍ୟୁମ୍, ଓରୁ କାଲ ଓରୁ କନ୍ନାଡ଼ି ଭଳି ଅନେକ ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ ।

ପ୍ରାରମ୍ଭିକ ଜୀବନ
ହଂସିକା ୯ ଅଗଷ୍ଟ ୧୯୯୧ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ପ୍ରଦୀପ ମୋଟୱାନୀ ଜଣେ ବ୍ୟବସାୟୀ ଏବଂ ମାଆ ମୋନା ମୋଟୱାନୀ ଜଣେ ତ୍ୱଚା ରୋଗ ବିଶେଷଜ୍ଞ । ତାଙ୍କର ଜଣେ ସାନ ଭାଇ ଅଛି ପ୍ରଶାନ୍ତ ମୋଟୱାନୀ । ତାଙ୍କର ମାତୃଭାଷା ସିନ୍ଧି ଭାଷା । 

ହଂସିକା ମୁମ୍ବାଇର ପୋଦାର ଆନ୍ତର୍ଜାତୀୟ ସ୍କୁଲରେ ପଢ଼ିଥିଲେ । ଏହାପରେ ସେ ମୁମ୍ବାଇର ସାଣ୍ଟାକ୍ରୁଜ୍‌ର କରିକୁଲାମ୍ ସ୍କୁଲରେ ଯୋଗ ଦେଇଥିଲେ ।

ଅଭିନୟ ଜୀବନ
ହଂସିକା ଛୋଟବେଳୁ ଦୂରଦର୍ଶନ ଧାରାବାହିକ ‌ଶାକା ଲାକା ବୁମ୍ ବୁମ୍‌ ଜରିଆରେ ତାଙ୍କର ଅଭିନୟ ଆମରଭ କରିଥିଲେ । ଏହାପରେ ସେ ଅନ୍ୟ ଏକ ଧାରାବାହିକ ‌ଦେଶ୍ ମେ ନିକ‌୍‌ଲ୍ ହୋଗା ଚାନ୍ଦ‌ରେ ଅଭିନୟ କରିଥିଲେ । ଏହି ଅଭିନୟ ପାଇଁ ତାଙ୍କୁ ଷ୍ଟାର ପରିବାରର ପ୍ରିୟ ଶିଶୁକଳାକାର ପୁରସ୍କାର ମିଳିଥିଲା । କ୍ୟୁଁକି ଶାଶ୍ ଭି କଭି ବୋହୂ ଥି, ସୋନପରୀ, କରିସ୍ମା କା କରିସ୍ମା, ହମ୍ ଦୋ ହେଁ ନା ଭଳି ଧାରାବାହିକରେ ଶିଶୁ କଳାକାର ଭାବରେ ଅଭିନୟ କରିଥିଲେ ହଂସିକା ।

ପରେ ପରେ ସେ ଶିଶୁ କଳାକାର ଭାବରେ ମଧ୍ୟ ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ହାୱା, କୋଇ ମିଲ୍ ଗୟା, ଆବ୍‌ରା କା ଡାବ୍‌ରା, ଜାଗୋ, ହମ୍ କୌନ୍ ହୈ ଭଳି କଥାଚିତ୍ରରେ ହଂସିକା ଶିଶୁକଳାକାର ଭାବରେ ଅଭିନୟ କରିଥିଲେ ।

୧୬ ବର୍ଷ ବୟସରେ, ୨୦୦୭ ମସିହାରେ ହଂସିକା ନିର୍ଦ୍ଦେଶକ ପୁରୀ ଜଗନ୍ନାଧଙ୍କ ତେଲୁଗୁ କଥାଚିତ୍ର ‌ଦେଶ୍‌ମୁଦୁରୁ‌ ଜରିଆରେ ଅଭିନୟ ଜଗତରେ ନାୟିକା ଭାବରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ହଂସିକାଙ୍କ ସ‌ହ ନାୟକ ଅଲ୍ଲୁ ଅର୍ଜୁନ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ହଂସିକାଙ୍କୁ ଦକ୍ଷିଣ ଭାରତୀୟ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ସେହି ବର୍ଷ ହଂସିକା ହିନ୍ଦୀ କଥାଚିତ୍ର ଜଗତରେ ମଧ୍ୟ ନାୟିକା ଭାବରେ ଅଭିନୟ ଆରମ୍ଭ କରିଥିଲେ । ସେ ଗାୟକ ହିମେଶ ରଶମୈୟାଙ୍କ ସ‌ହ ଆପ୍‌କା ସୁରୁର୍ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ନାୟିକା ଭାବରେ ଅଭିନୟ କରିଥିଲେ 

ଏହାପରେ ହଂସିକା ତାମିଲ, କନ୍ନଡ଼ ଏବଂ ମାଲାୟଲମ୍ କଥାଚିତ୍ର ଜଗତରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର

ଶିଶୁ କଳାକାର
 ୨୦୦୩: ହାୱା
 ୨୦୦୩: କୋଇ ମିଲ୍ ଗୟା
 ୨୦୦୩: ଆବ୍‌ରା କା ଡାବ୍‌ରା
 ୨୦୦୩: ଜାଗୋ
 ୨୦୦୪: ହମ୍ କୌନ୍ ହୈ

ନାୟିକା

 ୨୦୦୭: ଦେଶ୍‌ମୁଦୁରୁ (ତେଲୁଗୁ)
 ୨୦୦୭: ଆପ୍ କା ସୁରୁର୍ (ହିନ୍ଦୀ)
 ୨୦୦୮: ବିନ୍ଦାସ୍ (କନ୍ନଡ଼)
 ୨୦୦୮: କଣ୍ଟ୍ରି (ତେଲୁଗୁ)
 ୨୦୦୮: ମନି ହେ ତୋ ହନି ହେ (ହିନ୍ଦୀ)
 ୨୦୦୯: ମସ୍କା (ତେଲୁଗୁ)
 ୨୦୦୯: ବିଲ୍ଲା (ତେଲୁଗୁ)
 ୨୦୦୯: ଜୀଭା (ତେଲୁଗୁ)
 ୨୦୦୯: ସୀତାରମୁଲୁ କଲ୍ୟାଣମ୍ (ତେଲୁଗୁ)
 ୨୦୧୧: ମାପିଲ୍ଲାଇ (ତାମିଲ)
 ୨୦୧୧: ଏଙ୍ଗେୟୁମ୍ କଧାଲା (ତାମିଲ)
 ୨୦୧୧: କଣ୍ଡିରିଗା (ତେଲୁଗୁ)
 ୨୦୧୧: ଭେଲାଦ୍ୟମ୍ (ତାମିଲ)
 ୨୦୧୧: ଓ ମାଇଁ ଫ୍ରେଣ୍ଡ (ତେଲୁଗୁ)
 ୨୦୧୨: ଓରୁ କାଲ ଓରୁ କନ୍ନାଡ଼ି (ତାମିଲ)
 ୨୦୧୨: ଦେନିକାଇନା ରେଡ୍ଡି (ତେଲୁଗୁ)
 ୨୦୧୩: ସେତ୍ତାଇ (ତାମିଲ)
 ୨୦୧୩: ଥେୟା ବେଲ୍ଲାଇ ସେୟାମ୍ କୁମାରୁ (ତାମିଲ)
 ୨୦୧୩: ସମଥିଙ୍ଗ୍ ସମଥିଙ୍ଗ୍ (ତେଲୁଗୁ)
 ୨୦୧୩: ସିଙ୍ଘମ୍-୨ (ତାମିଲ)
 ୨୦୧୩: ବିରିୟାନୀ (ତାମିଲ)
 ୨୦୧୪: ପାଣ୍ଡବାଲୁ ପାଣ୍ଡବାଲୁ ଥୁମ୍ମେଡ଼ା (ତେଲୁଗୁ)
 ୨୦୧୪: ମନ୍ କରାଟେ (ତାମିଲ)
 ୨୦୧୪: ପାୱାର୍ (ତେଲୁଗୁ)
 ୨୦୧୪: ଅରାନ୍‌ମନାଇ (ତାମିଲ)
 ୨୦୧୪: ମେଘମନ୍ (ତାମିଲ)
 ୨୦୧୫: ଅମ୍ବଳା (ତାମିଲ)
 ୨୦୧୫: ରୋମିଓ ଜୁଲିଏଟ୍ (ତାମିଲ)
 ୨୦୧୫: ବାଲ୍ଲୁ (ତାମିଲ)
 ୨୦୧୫: ପୁଲି (ତାମିଲ)
 ୨୦୧୫: ଇଞ୍ଜି ଇଦୁପାଜାଗୀ (ତାମିଲ)
 ୨୦୧୫: ସାଇଜ୍ ଜିରୋ (ତେଲୁଗୁ)
 ୨୦୧୬: ଆରନ୍‌ମନାଇ-୨ (ତାମିଲ)
 ୨୦୧୬: ପୋକ୍କିରୀ ରାଜା (ତାମିଲ)
 ୨୦୧୬: ଉଇରେ ଉଇରେ (ତାମିଲ)
 ୨୦୧୬: ମଣିଥନ୍ (ତାମିଲ)
 ୨୦୧୭: ଲକ୍କୁନୁଡ଼ୁ (ତେଲୁଗୁ)
 ୨୦୧୭: ବୋଗନ୍ (ତାମିଲ)
 ୨୦୧୭: ଭିଲିଆନ୍ (ମାଲାୟଲମ୍)
 ୨୦୧୭: ଗୌତମ ନନ୍ଦ (ତେଲୁଗୁ)

ଆଧାର

ଅଧିକ ତ‌ଥ୍ୟ
 

୧୯୯୧ ଜନ୍ମ
ଜୀବିତ ବ୍ୟକ୍ତି
ପିଲାବେଳୁ ଅଭିନୟ କରୁଥିବା ଭାରତୀୟ ଚଳଚ୍ଚିତ୍ର କଳାକାର
ହିନ୍ଦୀ କଥାଚିତ୍ର ଅଭିନେତ୍ରୀ
ତେଲୁଗୁ କଥାଚିତ୍ର ଅଭିନେତ୍ରୀ
ତାମିଲ କଥାଚିତ୍ର ଅଭିନେତ୍ରୀ